CELEX: 62013TN0319
Language: hu
Date: 2013-06-11 00:00:00
Title: T-319/13. sz. ügy: 2013. június 11-én benyújtott kereset — Elmaghraby és El Gazaerly kontra Tanács

24.8.2013   
            
            
               HU
            
            
               Az Európai Unió Hivatalos Lapja
            
            
               C 245/12
            
         2013. június 11-én benyújtott kereset — Elmaghraby és El Gazaerly kontra Tanács
   (T-319/13. sz. ügy)
   2013/C 245/14
   Az eljárás nyelve: angol
   
      Felek
   
   
      Felperesek: Ahmed Alaeldin Amin Abdelmaksoud Elmaghraby (Kairó, Egyiptom) és Naglaa Abdallah El Gazaerly (London, Egyesült Királyság) (képviselők: D. Pannick QC, M. Lester barrister és M. O’Kane solicitor)
   
      Alperes: az Európai Unió Tanácsa
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló 2011/172/KKBP határozat módosításáról szóló, 2013. március 21-i 2013/144/KKBP tanácsi határozatot (HL 2013. L 82., 54. o.) a felperesekre vonatkozó részében;
            
         
               —
            
            
               törölje azon állításokat, amelyek szerint valamennyi felperes állami pénzeszközök hűtlen kezeléséért felelős, valamint Egyiptomban nyomozást folytatnak ellenük; és
            
         
               —
            
            
               kötelezze az alperest a felperesek költségeinek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek öt jogalapra hivatkoznak.
   
               1.
            
            
               Az első jogalapjukban azt állítják, hogy a Tanács nem nyújtott megfelelő vagy elegendő indokot a felperesek bármelyikének a 2013. évi intézkedések hatálya alá vonásáról.
            
         
               2.
            
            
               A második jogalapjukban azt állítják, hogy a Tanács nyilvánvaló hibát követett el annak megállapításakor, hogy a felvétel kritériumai a felperesek bármelyikénél teljesültek, mivel megjelölésüknek nincs jogi vagy ténybeli alapja.
            
         
               3.
            
            
               A harmadik jogalapjukban azt állítják, hogy a Tanács megsértette a 45/2001/EK adatvédelmi rendelet (1) és a 95/46/EK adatvédelmi irányelv (2) szerinti adatvédelmi kötelezettségeit.
            
         
               4.
            
            
               A negyedik jogalapjukban azt állítják, hogy a Tanács nem tartotta tiszteletben a felpereseknek a védelemhez, valamint a hatékony bírósági jogorvoslathoz való jogát.
            
         
               5.
            
            
               Az ötödik jogalapjukban azt állítják, hogy a Tanács — indokoltság és arányosság hiányában — megsértette a felperesek alapvető jogait, beleértve a tulajdon, a vállalkozás és a jóhírnév védelméhez való jogukat.
            
         
      (1)  A személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet.
   
      (2)  A személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv.